Rikunarita-ORG/Wikinium huggingface dataset:
# ভ্রূণবিদ্যা

মরুলা, আট কোষীয় পর্ব
**১** - মরুলা **২** - ব্লাস্টুলা
**১** - ব্লাস্টুলা, **২** - ব্লাস্টোপোরের সাথে গ্যাস্টুলা; **কমলা** - এক্টোডার্ম, **লাল** - এন্ডোডার্ম
**ভ্রূণবিদ্যা** (ইংরেজি: Embryology), ল্যাটিন ἔμβρυον - ইংরেজি: *Ebryon* (উচ্চারণ: *এমব্রায়োন্‌*), অর্থাৎ জন্ম হয়নি এমন ভ্রূণ; এবং -λογία - ইংরেজি: -*logia* (উচ্চারণ: *লজিয়া*) থেকে আগত। ভ্রূণের গঠন ও বিকাশ সংক্রান্ত বিষয় নিয়ে ভ্রূণবিদ্যা আলোচনা করে। ভ্রূণ হচ্ছে জন্মের পূর্বাবস্থায় একটি প্রাণ। উদ্ভিদের ক্ষেত্রে এটি অঙ্কুরোদগম ঘটার পূর্বাবস্থা।

## তথ্যসূত্র

তথ্যসূত্র জীববিজ্ঞান একাদশ বইয়ের দ্বিতীয় পত্র

## আরো পড়ুন

* Scott F. Gilbert. *Developmental Biology*. Sinauer, 2003. আইএসবিএন ০-৮৭৮৯৩-২৫৮-৫.
* Lewis Wolpert. *Principles of Development*. Oxford University Press, 2006. আইএসবিএন ০-১৯-৯২৭৫৩৬-X.

## বর্হিসূত্র

* ভ্রূণ গবেষণা যুক্তরাজ্য দর্শন ও নৈতিকতা বিষয়ক ওয়েবসাইটে ভ্রূণবিদ্যার নৈতিকতা সম্পর্কিত আলোচনা
* মানব ভ্রূন গবেষণা  ওয়েব্যাক মেশিনে আর্কাইভকৃত ২৯ আগস্ট ২০০৮ তারিখে মানব ভ্রূণবিদ্যার গবেষণার নৈতিকতা বিষয়ক কানাডিয়ান ওয়েবসাইটের আলোচনা
* ইন্ডিয়ানা বিশ্ববিদ্যালয়ের মানব ভ্রূণ সংক্রান্ত অ্যানিমেশন  ওয়েব্যাক মেশিনে আর্কাইভকৃত ১৬ অক্টোবর ২০১৯ তারিখে
* মানুষের অ্যাডমিক্সড ভ্রূণ কী?
* ইউএনএসডব্লিউ ভ্রূণবিদ্যা তথ্য ও গণমাধ্যম বিষয়ক তথ্যসূত্র
* ওয়েবস্টার অনুসার ভ্রূণের সংজ্ঞা  ওয়েব্যাক মেশিনে আর্কাইভকৃত ৩০ জানুয়ারি ২০১০ তারিখে
# ক্যারিওটাইপ
সংক্ষিপ্ত ইউআরএল

**ক্যারিওটাইপ** হলো কোনো একটি প্রজাতির কোষে বা একটি পৃথক জীবের মধ্যে ক্রোমোজোমের সম্পূর্ণ সেটের সাধারণ উপস্থিতি, যেখানে প্রধানত তাদের আকার, সংখ্যা এবং আকৃতিসহ দেখানো হয়। **ক্যারিওটাইপিং** হলো এমন একটি প্রক্রিয়া যার মাধ্যমে ক্রোমোজোমের সংখ্যা এবং যেকোনো অস্বাভাবিকতাসহ একটি স্বকীয় জীবের ক্রোমোজোমের পরিপূরক নির্ধারণ করে একটি ক্যারিওটাইপ নির্ণয় করা হয়।

Giemsa স্টেইনিং ব্যবহার করে মানব পুরুষের মাইক্রোগ্রাফিক ক্যারিওগ্রাম
স্কেমাটিক ক্যারিওগ্রাম যা একটি ক্যারিওটাইপ পড়ার জন্য প্রয়োজনীয় প্রাথমিক জ্ঞান প্রদর্শন করে
একটি **ক্যারিওগ্রাম *(Karyogram) বা **ইডিওগ্রাম *(Idiogram) হলো ক্যারিওটাইপের একটি গ্রাফিক্যাল চিত্র, যেখানে ক্রোমোজোমগুলি সাধারণত জোড়ায় জোড়ায় বিন্যস্ত হয়, একই আকারের ক্রোমোজোমের জন্য সেন্ট্রোমিয়ারের আকার এবং অবস্থান অনুসারে ক্রমানুসারে বিন্যস্ত করা হয়। ক্যারিওটাইপিং সাধারণত কোষ চক্রের মেটাফেজে আলোক মাইক্রোস্কোপি এবং ফটোগ্রাফিকে একত্রিত করে এবং এর ফলে একটি ফটোমাইক্রোগ্রাফিক (বা কেবল মাইক্রোগ্রাফিক) ক্যারিওগ্রাম তৈরি হয়। বিপরীতে, একটি স্কেমাটিক ক্যারিওগ্রাম হলো একটি ক্যারিওটাইপের ডিজাইন করা গ্রাফিক উপস্থাপনা। স্কেমাটিক ক্যারিওগ্রামে, প্রতিটি ক্রোমোজোমের সিস্টার ক্রোমাটিডগুলির মধ্যে একটিকে সাধারণত সংক্ষিপ্ততার জন্য দেখানো হয় এবং বাস্তবে তারা সাধারণত এতই কাছাকাছি থাকে যে ফটোমাইক্রোগ্রাফে তারা একক অংশের মতোই দেখায় যদি না তাদের পার্থক্য করার জন্য যথেষ্ট উচ্চ রেজোলিউশন ব্যবহার করা হয়। ক্রোমোজোমসমূহের সম্পূর্ণ সেটের অধ্যয়ন বা গবেষণাকে কখনও কখনও **ক্যারিওলজি** নামে অভিহিত করা হয়।

ক্যারিওটাইপসমূহ একটি জীবের ক্রোমোজোম গণনা এবং আলোক মাইক্রোস্কোপের নিচে উক্ত ক্রোমোজোমগুলি দেখতে কেমন তা বর্ণনা করে। এক্ষেত্রে তাদের দৈর্ঘ্য, সেন্ট্রোমিয়ারের অবস্থান, ব্যান্ডিং প্যাটার্ন, লিঙ্গ ক্রোমোজোমের মধ্যে যেকোনো পার্থক্য এবং অন্য কোনো শারীরিক বৈশিষ্ট্যের দিকে বিশেষ খেয়াল রাখা হয়। ক্যারিওটাইপগুলির প্রস্তুতি এবং অধ্যয়ন সাইটোজেনেটিক্সের অংশ।

একটি স্বকীয় জীব বা একটি প্রজাতির দেহকোষে ক্রোমোজোমের মৌলিক সংখ্যাকে *সোমাটিক সংখ্যা* বলা হয় এবং একে *2n* হিসেবে ধরা হয়। জার্ম-রেখায় (জননকোষ) ক্রোমোজোমের সংখ্যা *n* (মানুষ: n = ২৩)। p28 সুতরাং, মানুষে 2n = ৪৬।

সুতরাং, সাধারণ ডিপ্লয়েড জীবগুলিতে, অটোসোমাল ক্রোমোজোমসমূহের দুইটি করে কপি উপস্থিত থাকে। লিঙ্গ ক্রোমোজোম থাকতে পারে বা নাও থাকতে পারে। পলিপ্লয়েড কোষে ক্রোমোজোমের একাধিক কপি বিদ্যমান থাকে এবং হ্যাপ্লয়েড কোষে শুধু একক কপি থাকে।

ক্যারিওটাইপ নানা উদ্দেশ্যে ব্যবহার করা হয়; যেমন ক্রোমোসোমাল বিকৃতি, কোষীয় কার্যকলাপ, শ্রেণীবিন্যাস সম্পর্কিত, ঔষধ এবং অতীতের বিবর্তনীয় ঘটনা ( *ক্যারিওসিস্টেমেটিকস* ) সম্পর্কে তথ্য সংগ্রহ করা ইত্যাদি।

## তথ্যসূত্র
# কোষবিদ্যা
সংক্ষিপ্ত ইউআরএল

কোষের আণবিক উপাদান
**কোষবিদ্যা** (ইংরেজি: Cytology; গ্রিক  κύτος থেকে, *kytos*, "একটি ঠালা"; এবং -λογία, *-লোজিয়া*) একটি বিশুদ্ধ প্রাণিবিজ্ঞানের প্রধান শাখা, এ শাখায় কোষ, কোষের আকার, প্রকৃতি, বাহ্যিক ও অভ্যন্তরীণ গঠন, কোষবিভাজন ও শারীরবৃত্তীয় কাজ ইত্যাদি আলোচনা করা হয়। কোষের বিভিন্ন প্রকারের কার্যপ্রণালীর কৌশল নিয়েও কোষবিদ্যায় আলোচনা করা হয়। কোষ হচ্ছে জীবদেহের একক। জীববিজ্ঞানে কোষবিদ্যা শাখায় সাধারণত দুই প্রকারের কোষ নিয়ে আলোচনা করা হয়; একটি উদ্ভিদ কোষ এবং অপরটি প্রাণিকোষ।

## ইতিহাস

১৬৬৫ খৃষ্টাব্দে অণুবীক্ষণ যন্ত্রের সাহায্যে ইংরেজ বিজ্ঞানী রবার্ট হুক এর বোতলের ছিপির কোষ বা সেল আবিষ্কারই কোষতত্ব বা কোষবিদ্যার সূচনা করে। বিজ্ঞানী হুক ছিপিতে মৃত কোষ দেখেছিলেন, অর্থাত কেবল কোষ প্রাচীরই তিনি দেখতে পেরেছিলেন। এর পর ইতালীয় বিজ্ঞানী ম্যালপিঘি (Malpighi) ও ইংরেজ বিজ্ঞানী গ্রিউ (Grew) উদ্ভিদের টিস্যু বা কলা পরীক্ষার মাধ্যমে হুকের গবেষণাকে সমর্থন করেন। নিউক্লিয়াস আবিষ্কারের পরে জার্মান উদ্ভিদ বিজ্ঞানী Schleiden ও প্রানীবিজ্ঞানী Schwann কোষ মতবাদ গঠন করেন। এর দ্বারা প্রমাণিত হয় কোষই হল জীবনের জন্যে প্রয়োজনীয় বস্তুর আধার এবং সব সজীব বস্তুই কোষ দ্বারা গঠিত। এর পরে প্রোটোপ্লাজম ও প্রোটোপ্লাস্ট আবিষ্কারে এই মতবাদের বিরুদ্ধ অর্গানিসম্যাল মতও সৃষ্টি হয়। বিজ্ঞানের যুগান্তকারী উন্নতির সাথে সাথে কোষবিদ্যার নতুন নতুন তথ্য ও তত্ত্ব আবিষ্কার হয়েছে।

## তথ্যসূত্র
# শারীরতত্ত্ব

লিওনার্দো দা ভিঞ্চির বিখ্যাত চিত্র ভিত্রুভীয় মানব, c. ১৪৮৭। এটিকে প্রায়ই শারীরবৃত্ত বিজ্ঞানকে প্রতিনিধিত্ব করতে ব্যবহার করা হয়
**শারীরতত্ত্ব(এছাড়াশারীরবিদ্যা**,শারীরবিজ্ঞান) **শারীরবৃত্ত** (ইংরেজি: Physiology) জীববিজ্ঞান এর একটি প্রধান শাখা। এ শাখায় জীবদেহের পুষ্টি, শ্বসন, ক্ষরণ, রেচন, জনন প্রভৃতি শারীরবৃত্তীয় কার্যাবলী আলোচনা করা হয়। প্রত্যেক জীবের তার নিজস্ব চারিত্রিক বৈশিষ্ট্য আছে। জীবের শরীরের কার্যপ্রণালী নিয়ে শারীরবৃত্তবিদ্যায় আলোচনা করা হয়। রাজকীয় সুয়েডীয় বিজ্ঞান একাডেমি কর্তৃক ১৯০১ সাল থেকে শারীরবৃত্ত বিদ্যায় ভূষিত সর্বোচ্চ সম্মান *চিকিৎসাবিজ্ঞানে নোবেল পুরস্কার* প্রদান করা হয়ে থাকে।

## ইতিহাস

৪২০ খ্রিস্টপূর্বাব্দে হিপোক্রেটিসের সময়কালে মানব শারীরবৃত্ত, গবেষণা ছাড়াও ঔষধের জনক হিসেবে পরিচিত ছিলো। প্রাচীন গ্রীসে এরিস্টটলের সমালোচনা এবং কাঠামোর মধ্যে সম্পর্ক এবং চিহ্নিত কার্যকারিতার উপরে জোর দেওয়ার মধ্য দিয়েই শারীরবৃত্ত ধারনার শুরু হয়। যখন ক্লডিয়াস গ্যালেনাসের (১২৬-১৯৯ খ্রিষ্টাব্দ), গ্যালেন নামে পরিচিত, শরীরের কার্যকারিতা অনুসন্ধানের পরীক্ষার ব্যবহারই ছিলো প্রথম। গ্যালেন পরীক্ষামূলক শারীরবৃত্ত বিদ্যার প্রতিষ্ঠাতা ছিলেন।

জাঁ ফার্নেল (Jean Fernel), একজন ফরাসি চিকিৎসক, ১৫২৫ সালে "শারীরবৃত্ত" ("physiology") শব্দটির পরিচয় দেন।

উনিশ শতকে, শারীরবৃত্তীয় জ্ঞান দ্রুত হারে বৃদ্ধি পেতে থাকে। বিশেষ করে ১৮৩৮ সালে জার্মান জীববিজ্ঞানী থিওডোর সোয়ান এবং মাথিয়াস শ্লেইডেনের কোষ তত্ত্বের আবিষ্কারের মধ্য দিয়ে যে সকল জীবিত বস্তুই এক বা একাধিক কোষ দ্বারা গঠিত এবং সকল কোষই পূর্বে অস্তিত্বশীল অন্য কোন কোষ থেকে উৎপত্তি লাভ করে।

বিংশ শতকে জীববিজ্ঞানীরা আগ্রহী হয়ে ওঠেন এ বিষয়ে যে, তুলনামূলক শারীরবৃত্ত এবং পরিবেশ শারীরবৃত্তের ক্ষেত্রে কীভাবে জীব কার্যাবলী মানব কার্যাবলী থেকে ভিন্ন। এই ক্ষেত্রের মধ্যে প্রধান ব্যক্তি হলেন, Knut Schmidt-Nielsen এবং George Bartholomew। অতি সম্প্রতি, বিবর্তনমূলক শারীরবৃত্ত একটি স্বতন্ত্র উপবিষয়ে পরিণত হয়েছে।

## প্রকার

সাধারণত শারীরবৃত্ত ২ প্রকারের; একটি হচ্ছে প্রাণী শারীরবৃত্ত অপরটি হচ্ছে উদ্ভিদ শারীরবৃত্ত। প্রাণী শারীরবৃত্ত বিদ্যায় মানবদেহের শারীরবৃত্তের বিশদ বর্ণনা আছে। এছাড়াও অনেক রকম শারীরবৃত্ত বিদ্যা রয়েছে যেমন- ভাইরাস শারীরবৃত্ত, ব্যাকটেরিয়া শারীরবৃত্ত, কোষ শারীরবৃত্ত এবং আরো অনেক বিভাগ।

## মানবদেহের শারীরবৃত্ত

মানবদেহের শারীরবৃত্ততে মানবদেহের নির্দিষ্ট চারিত্রিক বৈশিষ্ট্য এবং দেহের বিভিন্ন কার্যপ্রণালীর কৌশল নিয়ে আলোচনা করা হয়। এটা এমন এক ধরনের বিজ্ঞান যা মানুষের, যান্ত্রিক, শারীরিক এবং জৈবরাসায়নিক কর্ম, তাদের অঙ্গ, এবং তারা যে কোষের মধ্যে গঠিত সে বিষয়ে আলোচনা করে। শারীরবৃত্তের কেন্দ্রবিন্দুর প্রধান স্তর হলো, অঙ্গ স্তর এবং ব্যবস্থার মধ্যে ব্যবস্থা। অন্তঃস্রাবী এবং স্নায়বিক ব্যবস্থা প্রাণীদের মধ্যে কার্যকর শ্বসন এবং সংক্রমণ সংকেত এক্ষেত্রে প্রধান ভূমিকা পালন করে। হোমিওস্টয়াটিক উদ্ভিদের ক্ষেত্রে পারস্পরিক ক্রিয়ার বিষয় প্রাণীদের সঙ্গে একটি প্রধান দিক।

## আরও দেখুন

* ফলিত শারীরবৃত্ত
* প্রতিরক্ষা শারীরবৃত্ত
* শরীরচর্চার শারীরবৃত্ত
* মৎস্য শারীরবৃত্ত
* মানবদেহের শারীরবৃত্ত
* কীট শারীরবৃত্ত
* শারীরবৃত্তীয় প্রক্রিয়াসমগ্র (Physiome)
* Somatopsychic

## তথ্যসূত্র

## বহিঃসংযোগ

* ফিজিওলজিক্যাল সোসাইটি
* সার্বজনীন তথ্যের জন্যে - আমেরিকান ফিজিওলজিক্যাল সোসাইটি
# আচরণ

**আচরণ** বা **ব্যবহার** হল কোনো পরিবেশে ব্যক্তি, জীব, ব্যবস্থা বা কৃত্রিম বুদ্ধিমত্তার কার্যকলাপ এবং পদ্ধতির পরিসর। এই ব্যবস্থাগুলোর মধ্যে অন্যান্য ব্যবস্থা বা জীবের পাশাপাশি নির্জীব শারীরিক পরিবেশ অন্তর্ভুক্ত হতে পারে। এটি অভ্যন্তরীণ বা বাহ্যিক, সচেতন বা অবচেতন, প্রকাশ্য বা গোপন, এবং স্বেচ্ছায় বা অনিচ্ছাকৃত বিভিন্ন উদ্দীপনা বা নিবেশের প্রতি ব্যবস্থা বা জীবের সমন্বিত প্রতিক্রিয়া।

আচরণ তথ্যবিজ্ঞান দৃষ্টিকোণ থেকে, একটি আচরণ কর্তা, ক্রিয়াকলাপ, মিথস্ক্রিয়া, এবং তাদের বৈশিষ্ট্য নিয়ে গঠিত। এটি একটি আচরণ ভেক্টর হিসাবে প্রকাশ করা যেতে পারে।

## কাঠামো

### মানব আচরণ

মানব আচরণের মধ্য দিয়ে সমগ্র জীবনব্যাপী একক ব্যক্তি বা দলগতভাবে অভ্যন্তরীণ বা বহিরাগত উদ্দীপনার মানুষের সম্ভাব্য বা অভিব্যক্ত (মানসিক, শারীরিক ও সামাজিক) প্রত্যুত্তর প্রদানের সামর্থ্যকে বোঝায়। অন্তঃক্ষরা গ্রন্থিতন্ত্র এবং স্নায়ুতন্ত্র সম্ভবত মানুষের আচরণকে প্রভাবিত করে। একটি জীবের আচরণে জটিলতা তার স্নায়ুতন্ত্রের জটিলতার সাথে সম্পর্কিত হতে পারে। সাধারণত, অধিক জটিল স্নায়ুতন্ত্রবিশিষ্ট জীবের নতুন প্রতিক্রিয়া শেখার এবং একইভাবে তাদের আচরণ ঠিক করে নেওয়ার ক্ষমতা বেশি থাকে।

### পশুর আচরণ

ইথলজি হল প্রাণীর আচরণের বৈজ্ঞানিক এবং উদ্দেশ্যমূলক অধ্যয়ন, সাধারণত প্রাকৃতিক অবস্থার অধীনে আচরণের উপর দৃষ্টিপাত করে এবং আচরণকে একটি বিবর্তনীয় অভিযোজিত বৈশিষ্ট্য হিসাবে দেখা হয়। আচরণবাদ এমন একটি শব্দ যা প্রাণীর আচরণের বৈজ্ঞানিক এবং উদ্দেশ্যমূলক অধ্যয়নকেও বর্ণনা করে, সাধারণত বিবর্তনীয় অভিযোজিততার উপর বিশেষ জোর না দিয়ে পরীক্ষাগারের প্রেক্ষাপটে উদ্দীপকের পরিমাপিত প্রতিক্রিয়া বা প্রশিক্ষিত আচরণগত প্রতিক্রিয়াগুলিকে উল্লেখ করে।

## তথ্যসূত্র
# বাস্তুবিজ্ঞান

বাস্তুবিদ্যা|  |
|  |
|  |
| The scientific discipline of ecology addresses the full scale of life, from tiny bacteria to processes that span the entire planet. Ecologists study many diverse and complex relations among species, such as predation and pollination. The diversity of life is organized into different habitats, from terrestrial (middle) to aquatic ecosystems. |

বাস্তুবিদ্যা (ইংরেজি: Ecology) : জীববিজ্ঞানের যে বিশিষ্ট শাখায় পরিবেশে বিন্যস্ত বিভিন্ন জীব ও তার পারিপার্শ্বিক জড় উপাদান এবং তাদের পারস্পরিক আন্তঃক্রিয়া, নির্ভরশীলতা ও মিথস্ক্রিয়া সম্পর্কে আলোচনা করা হয় তাকে বাস্তুবিদ্যা বা ইকোলজি বলে।

পরিবেশবিজ্ঞানের ইংরেজি পরিভাষা Ecology *ইকোলজি*। গ্রিক οίκος, *ওইকোস* অর্থাৎ "বাসস্থান" এবং λόγος *লোগোস* অর্থাৎ "বিদ্যা" ইংরেজি Ecology পরিভাষাটি এসেছে। ইকোলজি শব্দটি জার্মান বিজ্ঞানী আর্নস্ট হেকেল ১৮৬৬ সালে সর্বপ্রথম প্রণয়ন করেন।

## তথ্যসূত্র
# অ্যান্টোইন লরেন্ট ডি জুসিউ

| আঁতোয়ান লরঁ দ্য জুসিয়ে |
| --- |
| স্কেচ চিত্র, সম্ভবত জুল পিজেত্তার আঁকা। |
| জন্ম | (১৭৪৮-০৪-১২)১২ এপ্রিল ১৭৪৮ লিয়ঁ, ফ্রান্সের রাজত্ব |
| মৃত্যু | ১৭ সেপ্টেম্বর ১৮৩৬(1836-09-17) (বয়স ৮৮) প্যারিস, ফ্রান্সের রাজত্ব |
| জাতীয়তা | ফরাসি |
| পরিচিতির কারণ | ফুলজ উদ্ভিদের শ্রেণিবিন্যাস |
| **বৈজ্ঞানিক কর্মজীবন** |
| কর্মক্ষেত্র | উদ্ভিদবিজ্ঞান |
| প্রতিষ্ঠানসমূহ | জার্দাঁ দে প্লঁত, ন্যাশনাল মিউজিয়াম অব ন্যাচারাল হিস্ট্রি, ফ্রান্স |
| Author abbrev. (botany) | Juss. |
|  |
|  |
| সন্তান | * আদ্রিয়েন-আঁরি দ্য জুসিয়ে (পুত্র)
 |
| আত্মীয় | * আঁতোয়ান দ্য জুসিয়ে (চাচা)
* বার্নার্দ দ্য জুসিয়ে (চাচা)
* জোসেফ দ্য জুসিয়ে (চাচা)
 |
|  |
| স্বাক্ষর |
|  |

**অ্যান্টোইন লরেন্ট ডি জুসিউ** (ফরাসি উচ্চারণ: ​[ɑ̃twan loʁɑ̃ də ʒysjø] (১২ এপ্রিল ১৭৪৮ – ১৭ সেপ্টেম্বর ১৮৩৬) একজন ফরাসি উদ্ভিদবিজ্ঞানী ছিলেন, যিনি ফুলের উদ্ভিদের প্রাকৃতিক শ্রেণিবিভাগ প্রকাশের জন্য প্রথম হিসাবে উল্লেখযোগ্য; তার অনেক প্রক্রিয়া আজও ব্যবহার করা অবশিষ্ট। তার শ্রেণিবিভাগ তার আঙ্কল, উদ্ভিদবিজ্ঞানী বার্নার্ড ডি জুসিউ এর একটি বর্ধিত অপ্রকাশিত কাজের উপর ভিত্তি করে তৈরি হয়েছিল।

## তথ্যসূত্র

## বহিঃসংযোগ

* বায়োডাইভারসিটি হেরিটেজ লাইব্রেরিতে প্রকাশনার তালিকা
# এক-বংশজাততা

| এক-বংশজাততা |
| --- |
|  |
| একটি এক-বংশজাত শ্রেণি (হলুদ রঙে): "সরীসৃপ ও পাখি" গোষ্ঠীটি তাদের সর্বশেষ সাধারণ পূর্বপুরুষ এবং সেই পূর্বপুরুষের সব বংশধরকে অন্তর্ভুক্ত করে। |
| বৈজ্ঞানিক শ্রেণীবিন্যাস |
| ক্ষেত্র: | জীববিজ্ঞান |

**এক-বংশজাততা** (ইংরেজি: Monophyly) বলতে বোঝানো হয় এমন একটি জীবগোষ্ঠী, যাদের সবার উৎপত্তি একই পূর্বপুরুষ থেকে। জীববিজ্ঞানের শ্রেণীবিন্যাসে ক্ল্যাডিস্টিক্স নামে একটি পদ্ধতি ব্যবহার করা হয়, যাতে শ্রেণীকরণ জীবের বিবর্তন অনুযায়ী করা যায়।

যদি কোনো গোষ্ঠীতে একটি সাধারণ পূর্বপুরুষ এবং তার সব বংশধর থাকে, সেটিকে বলা হয় **এক-বংশজাত** (Monophyletic দল)।

যদি কোনো গোষ্ঠীতে জীবেরা থাকে কিন্তু তাদের সেই সাধারণ পূর্বপুরুষ না থাকে, সেটিকে বলা হয় **বহু-বংশজাত** (Polyphyletic দল)। এটি সাধারণত ঘটে সমান্তরাল-বিবর্তন এর কারণে, যখন ভিন্ন পূর্বপুরুষ থেকে উদ্ভূত জীবেরা দেখতে বা আচরণে মিল রাখে।

আর যদি গোষ্ঠীতে পূর্বপুরুষ থাকে, কিন্তু তার কিছু বংশধর বাদ পড়ে, সেটি হয় **আংশিক-বংশজাত** (Paraphyletic দল)।

## উদাহরণ

* পাখি এবং সরীসৃপকে একসাথে ধরলে এটি একটি এক-বংশজাত গোষ্ঠী হয়।
* হোমো গণ-এর সব প্রজাতি (যেমন, মানব), Hominidae পরিবারের এক পূর্বপুরুষ থেকে এসেছে, তাই এটি এক-বংশজাত।

কিন্তু যদি দেখা যায় *Homo habilis* আলাদা পূর্বপুরুষ থেকে এসেছে এবং সেই পূর্বপুরুষ হোমো গণে নেই, তবে এটি হয়ে যায় বহু-বংশজাত। তখন জীববিজ্ঞানীরা হয় হোমো গণকে ভাগ করবেন, নয়তো সেই নতুন পূর্বপুরুষকে যুক্ত করে হোমো গণকে বিস্তৃত করবেন।

## উদ্ভিদের ক্ষেত্রে পলিপ্লয়েডি

গাছপালার ক্ষেত্রে পলিপ্লয়েডি (অতিরিক্ত ক্রোমোজোম সেট থাকা) কারণে অনেক সময় শ্রেণীবিন্যাসে সমস্যা হয়। কিছু গাছের প্রজাতির উদ্ভব বহুবার ঘটেছে, তাই এগুলোর একটি নির্দিষ্ট পূর্বপুরুষ নেই।

উদাহরণস্বরূপ, *Tragopogon miscellus* (সালসিফাই) নামক এক সংকর উদ্ভিদ ওয়াশিংটন অঙ্গরাজ্যে ২০ বার পর্যন্ত উদ্ভূত হয়েছে।

দুই ঘনিষ্ঠ গাছের সংকরায়নের পর যদি তারা পলিপ্লয়েড হয়ে যায় এবং স্বতন্ত্র প্রজাতি হিসেবে চলতে থাকে, তবে এগুলো সাধারণ নিয়মের বাইরে পড়ে এবং আন্তর্জাতিক উদ্ভিদ নামকরণ কমিশন (ICBN)-এর বিশেষ নিয়ম অনুযায়ী শ্রেণীবদ্ধ করা হয়।

## আরও দেখুন

* Clade
* Crown group
* Glossary of scientific naming
* Monotypic taxon
* আংশিক-বংশজাততা
* বহু-বংশজাততা

## বহিঃসংযোগ

* Abbey, Darren (1994–2006)। গ্রাফিক্যালভাবে এক-বংশজাততা, বহু-বংশজাততা এবং আংশিক-বংশজাততার ব্যাখ্যা। ক্যালিফোর্নিয়া বিশ্ববিদ্যালয়, বার্কলে
* Carr, Steven M. (2002)। Concepts of monophyly, polyphyly & paraphyly
* Hyvönen, Jaako (2005)। Monophyly, consensus, compromise (PDF)। হেলসিংকি বিশ্ববিদ্যালয়
* Phylogenetic Trees and Classification – Digital Atlas of Ancient Life, Paleontological Research Institution

## তথ্যসূত্র